‘કુમળા છોડને વાળો તેમ વળે’ આ કહેવત સાર્થક કરવા માટે, આપણી પાસે ખૂબ ઓછાં વર્ષો રહ્યાં છે, કારણ આજની જનરેશન જે ઝડપથી ગતિ કરી રહી છે તેને જોતાં તેમને વાળવાનો કે દિશા સૂચવવાનો બહુ ઓછો સમય બચ્યો છે. એક સમય હતો કે દસ વર્ષના બાળકને પૂરતી સમજ નહોતી, તેના બદલે હવે છ વર્ષનો બાળક ફેશન, સ્ટાઇલ, જાતિભેદ બધું જ જાણતો સમજતો થઈ ગયો છે. બોયફ્રેન્ડ ગર્લફ્રેન્ડની વાતો જાહેરમાં માતાપિતા સામે કહેતો થઈ ગયો છે. સામા છેડે માતાપિતા પણ પોરસાઈને તેમની આવી વાતોને પ્રોત્સાહન આપવામાંથી બાકાત નથી રહેતા. નિર્દોષતા માટે આ કશંુ ખોટું નથી, પરંતુ આવા કુમળા છોડને આ બધાની સાચી સમજ નથી. આ એનું માત્ર ટેલિવિઝન અને ઇન્ટરનેટના માધ્યમ દ્વારા મેળવેલું અધકચરું સમય પહેલાંનું જ્ઞાન છે, જેને આપણે સમજી અને યોગ્ય દિશામાં વાળવું જરૃરી છે.